तकरीबन 70 करोड़ रहा ओपनिंग वीकेंड कलेक्शन; वर्किंग डेज में अच्छे कलेक्शन की रहेगी चुनौती
Salman Khan Latest Movie Collection - Kisi ka Bhai Kisi ki Jaan Box Office (KKBKKJ) Day 3 collection. सलमान खान की फिल्म किसी का भाई किसी की जान ने रिलीज के तीसरे दिन 26.61 करोड़ का कलेक्शन किया है। पहले दिन पिछड़ने के बाद फिल्म ने दूसरे और तीसरे दिन कमाई की रफ्तार पकड़ ली है।
सलमान खान की फिल्म किसी का भाई किसी की जान ने रिलीज के तीसरे दिन 26.61 करोड़ का कलेक्शन किया है। पहले दिन पिछड़ने के बाद फिल्म ने दूसरे और तीसरे दिन कमाई की रफ्तार पकड़ ली है। अब तीन दिनों के आंकड़े मिला लिए जाए तो फिल्म की कुल कमाई 68.17 करोड़ रुपए हो गई है।
सलमान की ईद पर रिलीज पिछली फिल्मों का ओपनिंग वीकेंड कलेक्शन देखें तो किसी का भाई किसी की जान काफी पीछे रह गई है। छुट्टियां खत्म हो रही हैं इसलिए आने वाले वर्किंग डेज में फिल्म कैसी कमाई करती हैं, ये देखना वाकई दिलचस्प होगा।
सलमान के स्टार पॉवर की वजह से ठोस रहा ओपनिंग वीकेंड कलेक्शन
ट्रेड एनालिस्ट तरण आदर्श ने फिल्म का लेटेस्ट कलेक्शन शेयर करते हुए लिखा, 'शनिवार और रविवार को फिल्म की कमाई में शानदार उछाल देखने को मिला है। मास सर्किट में फिल्म ने काफी अच्छी कमाई है। रेवेन्यू का एक बड़ा हिस्सा इन क्षेत्रों से आया है। ये एक अच्छा संकेत है क्योंकि इस वक्त फिल्में कमाई के लिए स्ट्रगल कर रही हैं।
सलमान खान की स्टार पॉवर ने फिल्म को एक ठोस शुरुआत दे दी है। कई जगह हाउसफुल बोर्ड देखे गए हैं। शुक्रवार- 15.81 करोड़, शनिवार- 25.75 करोड़, रविवार 26.61 करोड़। कुल - 68.17 करोड़ रुपए
सलमान की ईद पर रिलीज पिछली फिल्मों से बहुत पीछे रह गई KBKJ
सलमान की ईद पर रिलीज होने वाली फिल्मों में ओपनिंग वीकेंड पर सबसे ज्यादा कलेक्शन फिल्म सुल्तान ने किया था। 2016 में रिलीज हुई इस फिल्म ने वीकेंड खत्म होने तक 180.36 करोड़ की कमाई कर ली थी।
इसके बाद भारत ने पहले वीकेंड पर 150.10 करोड़ का कलेक्शन किया था। इस हिसाब से किसी का भाई किसी की जान (68.17 करोड़) काफी पीछे रह गई है। इससे पीछे बस फिल्म ट्यूबलाइट है जिसने 64.77 करोड़ की कमाई की थी।
सलमान की पिछली 5 फिल्मों के कलेक्शन से कोसों दूर रह गई
सलमान की अंतिम पांच फिल्मों का ओपनिंग वीकेंड कलेक्शन देखें तो किसी का भाई किसी की जान वहां भी कही नहीं ठहरती। 2019 में रिलीज हुई उनकी फिल्म भारत भले ही आकर चलकर सुस्त पड़ गई हो लेकिन ओपनिंग वीकेंड पर फिल्म ने रिकॉर्ड तोड़ कमाई की थी। इसके बाद 2018 में रिलीज फिल्म रेस 3 ने भी 103 करोड़ की कमाई की थी। इसके बाद दबंग 3 ने भी लगभग 78 करोड़ का ओपनिंग वीकेंड कलेक्शन हासिल किया था।
वर्किंग डेज के कलेक्शन पर फिल्म का भविष्य तय होगा
गेयटी गैलेक्सी थिएटर के मालिक मनोज देसाई के मुताबिक सलमान की इस फिल्म का फ्यूचर क्या होता है वो आने वाले दो दिनों में पता चल जाएगा। मनोज का कहना है फिल्म में फैमिली इमोशन भी है। ऐसे में पब्लिक के माउथ पब्लिसिटी से फिल्म की किस्मत तय होगी। बाकी फिल्म का कलेक्शन कितना पार जाएगा, वह मंगलवार तक लोगों को पता चल जाएगा।
